PHP kézikönyv
Előző |  | Következő

# mysql_fetch_field

(PHP 3, PHP 4 , PHP 5)

mysql_fetch_field -- Eredményhalmaz egy oszlopáról ad információt objektum formájában

## Leírás

object mysql_fetch_field ( resource result [, int field_offset] )

Egy mezőinformációt tartalmazó objektummal tér vissza.

A mysql_fetch_field() függvényt arra használhatod, hogy az eredmény egy oszlopáról információt kaphass. Ha a mező sorszámát nem adod meg, akkor a következő olyan oszlopról kapsz információt, amelyre még nem hívtad meg a mysql_fetch_field() függvényt.

Az objektum tulajdonságai:

- name - az oszlop neve

- table - a tábla neve, amelyhez az oszlop tartozik

- max_length - az oszlop maximális hossza

- not_null - értéke 1, ha az oszlop nem veheti fel a `NULL` értéket

- primary_key - értéke 1, ha az oszlop elsődleges kulcs

- unique_key - értéke 1, ha az oszlop egyszerű kulcs

- multiple_key - értéke 1, ha az oszlop összetett kulcs része

- numeric - értéke 1, ha az oszlop szám

- blob - értéke 1, ha az oszlop BLOB típusú

- type - az oszlop típusa

- unsigned - értéke 1, ha az oszlop nem előjeles

- zerofill - értéke 1, ha az oszlop nullával feltöltött

> Megjegyzés: Az ezen függvény által visszaadott mezőnevek kis-nagybetű helyesek.

Példa 1. mysql_fetch_field() példa

`<?php
$kapcsolat = mysql_connect('localhost', 'mysql_felhasznalo', 'mysql_jelszo');
if (!$kapcsolat) {
die('Nem tudok kapcsolódni: ' . mysql_error());
}
mysql_select_db('adatbazis');
$eredmeny = mysql_query('SELECT * FROM tabla');
if (!$eredmeny) {
die('Lekérdezés sikertelen: ' . mysql_error());
}
/* oszlopok metaadatainak lekérése */
$i = 0;
while ($i < mysql_num_fields($eredmeny)) {
echo "$i. oszlop adatai:<br />\n";
$meta = mysql_fetch_field($eredmeny, $i);
if (!$meta) {
echo "Nincs rendelkezésre álló információ<br />\n";
}
echo "<pre>
blob: $meta->blob
max_length: $meta->max_length
multiple_key: $meta->multiple_key
name: $meta->name
not_null: $meta->not_null
numeric: $meta->numeric
primary_key: $meta->primary_key
table: $meta->table
type: $meta->type
unique_key: $meta->unique_key
unsigned: $meta->unsigned
zerofill: $meta->zerofill
</pre>";
$i++;
}
mysql_free_result($eredmeny);
?>`

Lásd még a mysql_field_seek() függvényt!

Előző | Tartalom | Következő
mysql_fetch_assoc | Fel | mysql_fetch_lengths