PHP kézikönyv
Előző |  | Következő

# mysql_insert_id

(PHP 3, PHP 4 , PHP 5)

mysql_insert_id -- Visszaadja az előző INSERT művelet által előállított azonosítót

## Leírás

int mysql_insert_id ( [resource link_identifier] )

A mysql_insert_id() függvény az előző INSERT műveletben szereplő AUTO_INCREMENT tulajdonságú mező értékét adja vissza. Ha megadjuk link_identifier-t az adott linkkel rendelekező, ha nem adunk meg paramétert, az utolsó megnyitott linkhez tartozó eredményt szolgáltatja.

A mysql_insert_id() függvény 0-val tér vissza, ha az előző kérésben nem jött létre AUTO_INCREMENT érték. Ha szükséged van később az értékre, hívd meg a mysql_insert_id() függvényt rögtön az értéket generáló lekérdezés után!

> Megjegyzés: A LAST_INSERT_ID() függvény értéke mindig az utoljára előállított AUTO_INCREMENT értéket tartalmazza, nem törlődik az értéke lekérdezések között.

Figyelem
A mysql_insert_id() függvény a MySQL C API függvény mysql_insert_id() visszatérési értékét long-gá (PHP-ban ez az int) konvertálja. Ha az AUTO_INCREMENT meződ mondjuk BIGINT típusú, akkor a mysql_insert_id() függvény rossz eredményt adhat vissza. Ezért inkább az SQL-be beépített LAST_INSERT_ID() MySQL függvényt használd!

Példa 1. mysql_insert_id() example

`<?php $kapcsolat = mysql_connect('localhost', 'mysql_user', 'mysql_password'); if (!$kapcsolat) { die('Nem tudok kapcsolódni: ' . mysql_error()); } mysql_select_db('adatbazis'); mysql_query("INSERT INTO tabla (termek) values ('kossu')"); printf("Az utoljára beszúrt sor a %d azonosítót kapta.\n", mysql_insert_id()); ?>`

Lásd még a mysql_query() és mysql_info() függvényeket.

Előző | Tartalom | Következő
mysql_info | Fel | mysql_list_dbs