PHP kézikönyv
Előző | 16. Fejezet. Vezérlési szerkezetek | Következő

# require_once()

Az require_once() beilleszt és feldolgoz fájlokat a program futása közben. Ez hasonló az require() működéséhez, azzal a fontos különbséggel, hogy ha a már egyszer beillesztésre került kódot a PHP nem próbálja meg ismét betölteni.

A require_once() használatos azokban az esetekben, amikor ugyanaz a fájl esetleg többször kerülhet beillesztésre a szkript futása során, de biztosítani kell, hogy ez ténylegesen csak egyszer történjen meg, így megelőzve a függvények újradefiniálását, változók értékének átállítását, stb.

További példákhoz az require_once() és include_once() használatához nézd meg a PEAR kódot, ami a legfrissebb PHP disztribúciókban megtalálható.

A visszatérítési értékek ugyanolyanok mint az include() esetében. Ha a fájl már egyszer be volt illesztve, ez a függvény `TRUE`-t ad vissza.

> Megjegyzés: A require_once() PHP 4.0.1pl2 verzióban került a nyelvbe.

> Megjegyzés: Különös figyelemmel kell lenni arra, hogy hogyan viselkedik a a require_once() és a include_once() olyan operációs rendszereken, ahol az állománynevek nem nagybetűérzékenyek (mint pl. Windows)

> Példa 16-9. require_once() Windows-on nagybetűérzékeny

> `<?php require_once("a.php"); // a.php kerül beillesztésre require_once("A.php"); // ismét a.php kerül beillesztésre pl. Windows-on! (csak PHP 4-ben) ?>`

> Ez a viselkedésmód a PHP 5-ben megváltozott: az útvonalat előbb normalizálja, tehát a `C:\PROGRA~1\A.php`-t ugyanúgy értelmezi mint a `C:\Program Files\a.php`-t, és a fájlt csak egyszer require-olja.

Figyelem
A PHP Windows rendszeren futó verziója a 4.3.0-ásnál régebbi változataiban nem támogatja a távoli állomány elérést e függvény használatakor, még akkor sem, ha az allow_url_fopen engedélyezett.

Lásd még a include(), require(), include_once(), get_required_files(), get_included_files(), readfile() és virtual() függvényeket!

Előző | Tartalom | Következő
include() | Fel | include_once()