PHP kézikönyv
Előző |  | Következő

# mysql_connect

(PHP 3, PHP 4 , PHP 5)

mysql_connect -- Kapcsolatot nyit meg egy MySQL szerverhez

## Leírás

resource mysql_connect ( [string server [, string username [, string password [, bool new_link [, int client_flags]]]]] )

Pozitív MySQL azonosítóval tér vissza, ha a csatlakozás sikerült, `FALSE`-sal ha nem.

A mysql_connect() függvény kapcsolatot nyit meg egy MySQL szerverhez. A paramétereket elhagyhatod. Az alapértelmezett értékek: server = 'localhost:3306', username = a folyamat tulajdonosának belépési neve password = üres karakterlánc.

A server paraméter tartalmazhat egy portszámot is, például: "hostname:port" vagy tartalmazhatja a MySQL socket helyi elérési útvonalát, például: ":/path/to/socket".

> Megjegyzés: Amikor szerverként "localhost"-ot vagy "localhost:port"-ot adsz meg, a MySQL kliens könyvtár felülbírálja ezt, és megpróbál a helyi socket-hez kapcsolódni (amit Windows-on pipe-nak neveznek). Ha TCP/IP-t szeretnél használni, használd a "127.0.0.1" címet "localhost" helyett. Ha a MySQL kliens könyvtár rossz helyi socket-hez próbál csatlakozni, meg kell adnod a helyes útvonalat a mysql.default_host-ként a PHP konfigurációban, a server mezőt meg hagyd üresen.

> A ":port" formátumú kiegészítés a PHP 3.0B4-es változatában került a nyelvbe.

> A ":/path/to/socket" formát pedig a PHP 3.0.10-es verziójától kezdve használhatjuk.

> A sikertelen kapcsolatkor kiírt hibaüzenetet elnyomhatod, ha @ jelet írsz a függvény elé.

Ha a mysql_connect() függvényt kétszer ugyanazokkal a paraméterekkel hívod meg, akkor nem jön létre újabb kapcsolat; a függvény a már meglévő kapcsolat azonosítóját fogja visszaadni. A new_link paraméter módosítja ezt a viselkedésmódot, és a mysql_connect() függvényt új link megnyitására kényszeríti, még akkor is, ha előzőleg a mysql_connect() függvényt ugyanazokkal a paraméterekkel hívtad meg. A client_flags paraméter lehetséges értékei a `MYSQL_CLIENT_COMPRESS`, `MYSQL_CLIENT_IGNORE_SPACE` vagy `MYSQL_CLIENT_INTERACTIVE` konstansok tetszőleges kombinációja lehet.

> Megjegyzés: A new_link paraméter a PHP 4.2.0-s változatától használható.

> A client_flags paraméter a PHP 4.3.0-s változata óta létezik.

A kapcsolat a PHP program végén bezárul, ha előbb nem zártuk volna le a mysql_close() függvénnyel.

Példa 1. mysql_connect() példa

`<?php $kapcsolat = mysql_connect("localhost", "felhasználónév", "titok"); if (!$kapcsolat) { die('Nem lehet csatlakozni ' . mysql_error())); } echo('A csatlakozás sikerült'); mysql_close($kapcsolat); ?>`

Lásd még a mysql_pconnect() és mysql_close() függvényeket.

Előző | Tartalom | Következő
mysql_close | Fel | mysql_create_db