PHP kézikönyv
Előző |  | Következő

# ImagePSBBox

(PHP 3>= 3.0.9, PHP 4 , PHP 5)

ImagePSBBox -- Szöveg köré rajzolt legkisebb téglalap méreteit adja PostScript Type1 betűkészletet használva

## Leírás

array imagepsbbox ( string text, int font, int size [, int space, int tightness, float angle] )

A size pixelben értendő.

A space paraméter segítségével megváltoztathatjuk a betűtípus alapértelmezett szóközét. Ez az érték a normál értékhez hozzáadódik, így van értelme negatív értéket is megadni.

A tightness paraméterrel pedig a betűk közötti távolságot változtathatjuk. A paraméter értéke a karakter méretéhez hozzáadódik, így lehet negatív is.

Az angle paramétert fokban kell megadni.

A space és a tightness paraméterek mértékegysége egy ezred em. (ennek az em-nek az m betű magasságához van köze)

A space, tightness és a angle paraméterek elhagyhatók.

A határoló doboz méreteit a függvény a fontból számítja, és sajnos néha eléggé különbözik ez az érték a ténylegesen megrajzolt szöveg méretétől. Ha a megadott szög 0 fok, akkor előfordulhat, hogy a szöveg a valóságban 1 pixelllel nagyobb lesz mindkét irányban.

> Megjegyzés: Ez a függvéyn csak abban az esetben hozzáférhető, ha a PHP az --with-t1lib[=DIR] kapcsolóval lett fordítva.

A függvény egy tömböt ad vissza, melynek elemei:

0 | bal alsó x-koordináta
1 | bal alsó y-koordináta
2 | jobb felső x-koordináta
3 | jobb felső y-koordináta

Lásd még az imagepstext() függvényt!

Előző | Tartalom | Következő
ImagePolygon | Fel | imagepscopyfont