PHP kézikönyv
Előző |  | Következő

# LXXIX. MySQL függvények

# Bevezetés

E függvények segítségével érheted el a MySQL adatbázisokat. A MySQL-ről további információt a http://www.mysql.com/ címen találsz. A MySQL dokumentációját pedig a http://dev.mysql.com/doc/ címen találod.

# Követelmények

Ahhoz, hogy ezeket a függvényeket használhasd, a PHP-t MySQL támogatással kell lefordítanod.

# Telepítés

Ha a PHP-t a --with-mysql[=DIR] opcióval fordítod, a PHP hozzá tud férni MySQL adatbázisokhoz.

Figyelem
A PHP rendszer-összeomlás és indítási problémák fordulhatnak elõ, ha a recode kiterjesztéssel együtt használod a MySQL modult. Lásd a recode kiterjesztést további információért.

PHP 4-ben a --with-mysql opció alapértelmezett esetben be van állítva, de használhatod a --without-mysql konfigurációs beállítást ennek kikapcsolására. Szintén PHP 4-ben, ha nem adod meg az opció után a mysql elérési útvonalát, akkor a php a beépített mysql kliens könyvtárat fogja használni. Windows esetén nincsen DLL, egyszerûen be van építve a PHP 4-be. Azok a felhasználók, akik más alkalmazásokat is használnak, amelyek mysql-t használnak (például auth-mysql-t), akkor mindig meg kell adni a mysql elérési útvonalát a --with-mysql=/path/to/mysql formában. Ez ki fogja kényszeríteni, hogy a meglévõ mysql kliens könyvtárat használja a php, elkerülve az ebbõl adódó ütközéseket.

A PHP 5-ben a MySQL már nincs alapértelmezetten beállítva, mint ahogyan a mysql kliens könyvtár sincs beépítve. Ennek okait ebben a Gy.I.K.-ban találod.

> Megjegyzés: Ennek eredményeképpen a Windows-t használóknak engedélyezniük kell a `php_mysql.dll`-t a `php.ini`-ben, valamint be kell másolniuk a `libmysql.dll`-t a Windows system könyvtárába vagy a PATH-ba.

> Ez megszünteti az "Unable to load dynamic library './php_mysql.dll'" hibát.

A fordításhoz egyszerûen használható a --with-mysql=[DIR] ahol a [DIR] arra a könyvtárra mutat, ahova a MySQL telepítve van.

Ez a MySQL kiterjesztés nem támogatja a 4.1.0-nál nagyobb verziószámú MySQL teljes szolgáltatáskészletét. Ehhez használd a MySQLi-t.

Ha szeretnéd a mysql és a mysqli kiterjesztéseket együtt használni, akkor ugyanazt a kliens könyvtárat kell használnod a konfliktusok elkerülése végett.

Figyelem
A mysql és a recode kiterjesztések együttes használata esetén, betöltésekor elõfordulhatnak PHP összeomlás- és indulási problémák. Lásd a recode kiterjesztést.

> Megjegyzés: Ha a latin (default) helyett más karakterkészletet szeretnél használni, külsõ (nem beépített), karakterkészlet támogatással fordított libmysql-t kell használnod.

# Futásidejű beállítások

Az alábbi függvények viselkedése befolyásolható a `php.ini` segítségével.

A MySQL függvények viselkedését a globális `php.ini` nevû konfigurációs fájlban tudod beállítani.

Táblázat 1. MySQL konfigurációs beállítások

Név | Alapértelmezés | Hol állítható
--- | --- | ---
mysql.allow_persistent | "On" | PHP_INI_SYSTEM
mysql.max_persistent | "-1" | PHP_INI_SYSTEM
mysql.max_links | "-1" | PHP_INI_SYSTEM
mysql.trace_mode | "Off" | PHP_INI_ALL
mysql.default_port | NULL | PHP_INI_ALL
mysql.default_socket | NULL | PHP_INI_ALL
mysql.default_host | NULL | PHP_INI_ALL
mysql.default_user | NULL | PHP_INI_ALL
mysql.default_password | NULL | PHP_INI_ALL
mysql.connect_timeout | "0" | PHP_INI_SYSTEM

A PHP_INI_* állandók meghatározást és további részleteket találsz az ini_set() függvény leírásánál.

A témába vágó konfigurációs direktívák rövid leírása

mysql.allow_persistent boolean

  Állandó kapcsolatok engedélyezése.

mysql.max_persistent integer

  Az állandó MySQL kapcsolatok maximális száma folyamatonként.

mysql.max_links integer

  A MySQL kapcsolatok maximális száma folyamatonként. (Ebbe az állandó kapcsolatok is beszámítanak)

mysql.trace_mode boolean

  Nyomkövetõ mód. Amikor a mysql.trace_mode be van kapcsolva, a tábla/index pásztázás, felszabadítatlan eredményhalmazok, SQL hibák esetén keletkezõ figyelmeztetések kiíródnak. (A PHP 4.3.0-tól került bevezetésre)

mysql.default_port string

  Az alapértelmezett TCP port, amelyet a PHP akkor használ, ha nincs portszám megadva. Ha nincs más alapértelmezés megadva, akkor a MYSQL_TCP_PORT környezeti változóból, majd a `/etc/services` fájl mysql-tcp bejegyzésébõl, végül a fordításkor megadott `MYSQL_PORT` állandóból próbálja meg kideríteni a PHP. A windows alatt csak a `MYSQL_PORT` állandóval próbálkozik.

mysql.default_socket string

  Az alapértelmezett socketnév helyi adatbázishoz való csatlakozáskor, ha nincs más socketnév megadva.

mysql.default_host string

  Az alapértelmezett adatbáziskiszolgáló, ha másképp nincs meghatározva. Nem alkalmazható safe mode-ban.

mysql.default_user string

  Az alapértelmezett felhasználónév, ha más módon nincs meghatározva. Nem alkalmazható safe mode-ban.

mysql.default_password string

  Az alapértelmezett jelszó, ha más módon nincs meghatározva. Nem alkalmazható safe mode-ban.

mysql.connect_timeout integer

  Kapcsolat elévülési ideje másodpercben. Linux alatt ennyi idõt vár a PHP a szerver elsõ válaszára.

# Erőforrás típusok

Kétféle erőforrástípus van a MySQL modulban. Az első egy adatbáziskapcsolatot azonosít, a második pedig egy kérésre adott választ.

# Előre definiált állandók

Az itt listázott állandókat ez a kiterjesztés definiálja, és csak akkor elérhetőek, ha az adott kiterjesztés be van fordítva a PHP-be, vagy dinamikusan betöltött.

A PHP 4.3.0-es változata óta lehetőség van a mysql_connect() és a mysql_pconnect() függvények számára kliens jelzőket átadni. A következő konstansok léteznek:

Táblázat 2. MySQL kliens állandók

Állandó | Leírás
--- | ---
MYSQL_CLIENT_COMPRESS | Tömörített protokoll használata
MYSQL_CLIENT_IGNORE_SPACE | Függvénynevek után szóközök engedélyezése
MYSQL_CLIENT_INTERACTIVE | Interactive_timeout másodpercnyi (wait_timeout helyett) tétlenség engedélyezése a kapcsolat bezárása előtt.
MYSQL_CLIENT_SSL | SSL titkosítás használata. Ez a jelző a MySQL kliens könyvtár 4.x verziójától létezik. A 3.23.x verzió benne van mind a PHP 4, mind a PHP 5 Windows-os változatában.

A mysql_fetch_array() függvénynél az eredménytömb fajtáját konstans segítségével adhatod meg. Az alábbi állandókat használhatod:

Táblázat 3. MySQL fetch állandók

Állandó | Leírás
--- | ---
MYSQL_ASSOC | A tömb kulcsai az eredményben szereplő mezőnevek.
MYSQL_BOTH | Az eredményt mezőnevek valamint az eredmény oszlopszáma alapján érheted el.
MYSQL_NUM | Az eredmény oszlopai egy számmal indexelt tömb formájában állnak rendelkezésre. Az első oszlop indexe 0.

# Példák

Az alábbi példa bemutatja, hogyan kell csatlakozni, kéréseket végrehajtani, eredményt kinyomtatni és lecsatlakozni a MySQL szerverről.

Példa 1. MySQL modul áttekintő példa

`<?php
// Csatlakozás, adatbázis kiválasztása
$kapcsolat = mysql_connect('mysql_hoszt', 'mysql_azonosito', 'mysql_jelszo')
or die('Nem tudok csatlakozni: ' . mysql_error());
echo 'A kapcsolódás sikerült';
mysql_select_db('az_en_adatbazisom') or die('Nem sikerült kiválasztanom az adatbázist');
// SQL kérés végrehajtása
$keres = 'SELECT * FROM az_en_tablam';
$eredmeny = mysql_query($keres) or die('Hiba a kérésben: ' . mysql_error());
// Az eredmény kiírása HTML-ben
echo "<table>\n";
while ($line = mysql_fetch_array($eredmeny, MYSQL_ASSOC)) {
echo "\t<tr>\n";
foreach ($sor as $egy_oszlop) {
echo "\t\t<td>$egy_oszlop</td>\n";
}
echo "\t</tr>\n";
}
echo "</table>\n";
// Eredményhalmaz felszabadítása
mysql_free_result($result);
// Kapcsolat lezárása
mysql_close($kapcsolat);
?>`

Előző | Tartalom | Következő
muscat_setup | Fel | mysql_affected_rows