PHP kézikönyv
Előző |  | Következő

# print_r

(PHP 4 , PHP 5)

print_r -- Ember számára olvasható információ egy változóról

## Leírás

void print_r ( mixed expression )

Ez a függvény egy ember számára olvasható formában ad vissza információt a megadott változóról. Ha egy string, integer vagy float típusú értéket kap, magát az értéket írja ki. Ha tömböt kap, az elemek kulcs-érték párjait írja ki. Hasonlóan viselkedik objektumok esetében is.

A print_r() a tömb belső mutatóját a tömb végére mozgatja. Használd a reset() függvényt, ha előre kell mozgatnod a mutatót.

> Tipp: Mint bármilyen más esetben, amikor a kimenet közvetlenül a böngészőhöz kerül, használhatod az kimenet szabályozó függvényeket, hogy a függvény kimenetét "elkapd", és elmentsd például egy string-ben.

`<?php $tomb = array ('a' => 'alma', 'b' => 'banán', 'c' => array ('x','y','z')); print_r($tomb); ?>`

Kimenete:

    <pre>
    Array
    (
        [a] => alma
        [b] => banán
        [c] => Array
            (
                [0] => x
                [1] => y
                [2] => z
            )
    )
    </pre>

> Megjegyzés: Ez a függvény a PHP 4.0.4 verzió előtt a 'végtelenségig' futott, ha egy direkt, vagy indirekt magára mutató tömböt vagy objektumot adtál át paraméterül. Egy példa erre a print_r($GLOBALS), hívás, mivel a $GLOBALS magában egy globális változó, és így magára is tartalmaz referenciát.

Lásd még ob_start(), var_dump(), és var_export().

Előző | Tartalom | Következő
isset | Fel | serialize