PHP kézikönyv
Előző | 17. Fejezet. Függvények | Következő

# Visszatérési értékek

Az elhagyható return állítást használva adhatnak vissza értéket a függvények. Bármely típus visszaadható, beleértve a listákat és az objektumokat is. A függvény végrehajtása azonnal befejeződik, és a vezérlés visszakerül a függvényhívás utáni pozícióba. További részletes információkért lásd: return()!

Példa 17-10. A return() használata

`<?php function negyzete($num) { return $num * $num; } echo negyzete(4); // kiírja '16'. ?>`

> Megjegyzés: [Ha nincs return, az utolsó kifejezés értékével tér viszsza a függvény]

Több értéket nem tud visszaadni a függvény, de hasonló hatás érhető el ezen többszörös értékek listába szervezésével.

Példa 17-11. Összetett adatok tömbként történő visszatérítése

`<?php function kis_szamok() { return array(0, 1, 2); } list($nulla, $egy, $ketto) = kis_szamok(); ?>`

Ha a függvénynek referenciával kell visszatérnie, akkor az & referencia operátort kell alkalmaznod a függvény deklarásákor és a a visszatérési érték megadásakor is.

Példa 17-12. Referencia visszatérítése

`<?php function &referenciat_ad_vissza() { return &$valtozo; } $hivatkozas = &referenciat_ad_vissza(); ?>`

További információkért lásd a Referenciák fejezetet!

Előző | Tartalom | Következő
Függvényargumentumok | Fel | Függvényváltozók