PHP kézikönyv
Előző | 11. Fejezet. Típusok | Következő

# Erőforrások

Az erőforrás egy olyan speciális változó, ami egy külső erőforrásra tartalmaz referenciát. Az erőforrásokat speciális függvények hozzák létre és használják. Lásd az ide tartozó függeléket a különböző erőforrás típusokhoz tartozó függvények listájával.

> Megjegyzés: Az erőforrás típus a PHP 4-ben került a nyelvbe.

## Konverzió erőforrásra

Mivel az erőforrások speciális azonosítók amelyek nyitott állományokra, adatbázis-kapcsolatokra, képvászon-területekre és hasonlókra mutatnak, nem konvertálhatsz bármilyen értéket erőforrássá.

## Erőforrások felszabadítása

A PHP 4-es Zend Engine-jében bevezetett hivatkozás-számlálási technika következtében a használatlan erőforrásokat automatikusan detektálja a PHP (mint a Java). Ebben az esetben minden erőforrás által használt összes más erőforrás felszabadításra kerül a szemétgyűjtő algoritmusban. Emiatt ritkán szükséges, hogy felszabadítsuk a foglalt memóríát valamilyen free_result jellegű függvénnyel.

> Megjegyzés: Az állandó adatbázis kapcsolatok speciálisak abban az értelemben, hogy nem szűnnek meg a szemétgyűjtés során. Lásd még az állandó kapcsolatok című részt.

Előző | Tartalom | Következő
Objektumok | Fel | NULL